Сәуле (Қарағанды облысы)

Сәуле — Қарағанды облысы Ақтоғай ауданындағы ауыл, Жидебай ауылдық округі орталығы. Географиялық орны Тоқырау өзенінің бойында, аудан орталығы – Ақтоғайдың солтүстік-батысында 15 км-дей жерде орналасқан. Тарихы Іргесі 1929 жылы Оян, Сәуле ұйымдары болып қаланған. Ауылдық округ аумағында Сәуле, Киров, Пушкин, Тельман, Буденный ұжымшарлары ұйымдастырылған. 1952-1954 жылдары Сәуледе машина трактор станциясы (МТС) ашылып, трактор жөндеу шеберханасы салынды. 1968 жылы - «Қоңырат» кеңшары және Киров ауылдық кеңесінің орталығы. Жерінің жалпы ауданы 142,2 мың га. Шаруашылықтың негізгі бағыттары - қой, ірі қара өсіру, қосымша саласы - егін егу болды. Кеңшар негізінде 72 шаруа қожалығы құрылған (2006). Халқы Инфрақұрылымы Округ елді мекендерінде Үшарал, Қарақой , Жалаңаш, Көрпетай ауылдары, 5 мектеп, ОДА, клуб, «Сарыарқа» ұлт аспаптар оркестрі, кітапхана, басқа да мәдни-тұрмыстық мекемелер бар. Ауыл Қарағанды – Ақтоғай тас жолы бойында орналасқан. Ең жақын Сәкен Сейфуллин (бұрынғы Жарық) темір жол станциясы 176 км жерде. Дереккөздер